

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**JEDINSTVENI UPRAVNI ODJEL**

**KLASA: 112-02/18-01/1**

**URBROJ: 2198/31-03-18-2**

**Gračac, 12. veljače 2018. godine**

**OBAVIJESTI PO RASPISANOM JAVNOM NATJEČAJU ZA PRIJAM**

**U JEDINSTVENI UPRAVNI ODJEL OPĆINE GRAČAC**

*(Svi izrazi koji se u ovim obavijestima koriste za osobe u muškom rodu*

*su neutralni i odnose se na osobe muškog i ženskog spola)*

**Naziv radnog mjesta:**

**Viši stručni suradnik za računovodstvene poslove**

**(kategorija: II, potkategorija: viši stručni suradnik, rang: 6),**

**- 1 izvršitelj/izvršiteljica, na neodređeno vrijeme,**

**uz obvezni probni rad od 3 mjeseca.**

Natječaj je objavljen u „Narodnim novinama“, broj 13 od dana 9. veljače 2018. godine. Rok prijave je 8 (osam) dana od objave natječaja u „Narodnim novinama“.

**OPIS POSLOVA RADNOG MJESTA**

**(i približan postotak radnog vremena za obavljanje pojedinih poslova):**

* izrada izlaznih financijskih dokumenata za naplatu komunalne naknade, naknade za uređenje vode, komunalnog doprinosa i ostalih prihoda čija naplata je u nadležnosti Općine Gračac 30%
* praćenje naplate prihoda iz nadležnosti Općine Gračac 30%
* obavlja postupke prisilne naplate potraživanja: 20%
* izrada izvješća i koordiniracija s proračunskim korisnicima: 10%
* priprema obračuna, izrada potvrda iz evidencije Odsjeka,
* po potrebi obavljanje poslova platnog prometa, likvidature,

analitičkog knjigovodstva: 5%

* obavljanje i drugih poslova koji su mu povjereni: 5%.

**PODACI O PLAĆI :**

Plaća u Jedinstvenom upravnom odjelu Općine Gračac propisana je Odlukom o plaćama, («Službeni glasnik Zadarske županije» 9/10, 22/10, 17/11, 11/13, „Službeni glasnik Općine Gračac“ 4/15) te Kolektivnim ugovorom za službenike i namještenike u općinskim upravnim tijelima Općine Gračac («Službeni glasnik Općine Gračac“ 5/16, 7/17). Slijedom navedenog plaću službenika čini umnožak pripadajućeg koeficijenta složenosti poslova radnog mjesta (1,164) i osnovice za obračun plaće, uvećana 0,5 % za svaku navršenu godinu radnog staža.

**NAČIN OBAVLJANJA PRETHODNE PROVJERE ZNANJA I SPOSOBNOSTI, PRAVILA I POSTUPAK TESTIRANJA:**

Prethodnoj provjeri znanja i sposobnosti mogu pristupiti samo kandidati koji su podnijeli pravodobnu i urednu prijavu te ispunjavaju formalne uvjete natječaja. Prethodna provjera znanja i sposobnosti obavlja se putem pisanog testiranja i intervjua. Pisano testiranje sastoji se od 1 pisanog testa s ukupno 10 pitanja iz niže navedenih pravnih i drugih izvora za pisano testiranje. Točan odgovor na svako pitanje nosi po 1 bod. Kandidatima se dodjeljuje određeni broj bodova od 1 do 10, ovisno o uspjehu, ili se utvrđuje 0 bodova.

Na provjeru znanja i sposobnosti kandidati su dužni ponijeti sa sobom važeću osobnu iskaznicu ili drugu odgovarajuću identifikacijsku ispravu s fotografijom radi utvrđivanja identiteta, a na pisano testiranje i kemijsku olovku kojom će pisati test. Kandidati koji ne mogu dokazati identitet neće moći pristupiti testiranju.

Kandidati koji na svakom dijelu provjere znanja i sposobnosti (u ovom slučaju pisanom testiranju) ostvare najmanje 50 % bodova, bit će pozvani na intervju.

Kandidati sami snose troškove dolaska na prethodnu provjeru znanja i sposobnosti. Za kandidata koji ne pristupi pisanom testiranju smatrat će se da je povukao prijavu na natječaj, kao i za kandidata koji je pozvan na intervju, a istome se ne odazove .

Po utvrđivanju identiteta, kandidatima će biti podijeljena pitanja za pisano testiranje.  
Pisano testiranje traje 30 minuta.  
Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti nije dopušteno:  
- koristiti se bilo kakvom literaturom odnosno bilješkama;  
- koristiti mobitel ili druga komunikacijska sredstva;  
- napuštati prostoriju u kojoj se provjera odvija:  
- razgovarati s ostalim kandidatima niti na bilo koji drugi način remetiti koncentraciju kandidata.

**Kandidati koji se budu ponašali neprimjereno ili prekrše jedno od navedenih pravila bit će udaljeni s testiranja, a njihov rezultat i rad Povjerenstvo neće bodovati.**

Intervju se provodi na način da se s kandidatima razgovara o njihovoj motivaciji za rad, profesionalnim ciljevima te interesima.

Rezultati intervjua boduju se od 1 do 10.

Kandidati koji su pristupili testiranju imaju pravo uvida u rezultate provedenog postupka.

Nakon prethodne provjere znanja i sposobnosti  Povjerenstvo  utvrđuje rang listu kandidata prema ukupnom broju ostvarenih bodova.

**PRAVNI I DRUGI IZVORI ZA PISANO TESTIRANJE:**

* Zakon o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 150/11 i 144/12, 19/13, 137/15, 123/17),
* Zakon o proračunu (''Narodne novine'' 87/08, 136/12, 15/15),
* Pravilnik o proračunskom računovodstvu i računskom planu (''Narodne novine'' 124/14, 115/15, 87/16, 3/18),
* Opći porezni zakon (''Narodne novine'' 115/16)
* Zakon o financiranju jedinica lokalne i područne (regionalne) samouprave („Narodne novine“ 127/17)

Povjerenstvo za provedbu natječaja utvrđuje koje su prijave na natječaj pravodobne i potpune, utvrđuje listu kandidata prijavljenih na natječaj koji ispunjavaju formalne uvjete propisane natječajem, kandidate s liste poziva na prethodnu provjeru znanja i sposobnosti, provodi postupak provjere znanja i sposobnosti, podnosi pročelniku Jedinstvenog upravnog odjela izvješće o provedenom postupku, uz koje prilaže rang-listu kandidata s obzirom na rezultate provedene provjere znanja i sposobnosti. Rješenje o prijmu u službu donosi pročelnik.

POZIV ZA TESTIRANJE BIT ĆE OBJAVLJEN NAJMANJE 5 (PET) DANA PRIJE DANA ODREĐENOG ZA TESTIRANJE NA WEB- STRANICI („Javni pozivi, nabave i natječaji“ pod „ZAPOSLENJE“) I OGLASNOJ PLOČI OPĆINE GRAČAC

Uz ove obavijesti objavljuje se i obrazac Izjave o nepostojanju zapreka iz čl. 15. i 16. Zakona o službenicima i namještenicima u lokalnoj i područnoj (regionalnoj) samoupravi koji kandidati mogu koristiti kao predložak te Popis dokaza za ostavarivanje prava prednosti prilikom zapošljavanja temeljem Zakona o hrvatskim braniteljima iz Domovinskog rata i članovima njihovih obitelji, preuzet s internetske stranice Ministarstva hrvatskih branitelja

<https://branitelji.gov.hr/UserDocsImages//NG/12%20Prosinac/Zapošljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf>.

**PROČELNICA:**

**Bojana Fumić, mag. iur.**